Julius Darmaatmadja

jmpl
Kardinal Mgr. Julius Riyadi Darmaatmadja, S.J. ().nationalcatholicreporter.org(diundhuh tanggal 26 Agustus 2011) Julius Darmaatmadja iku salah sijiné kardinal Gréja Katulik Roma kang asalé saka Indonésia wiwit taun 1994. Julius Darmaatmadja njabat dadi Biskop Agung Jakarta wiwit tanggal 11 Januari 1996 nganti 28 Juni 2010.

Nalika dadi kardinal, Julius Darmaatmadja uga mèlu ing pamilihan Paus kang anyar nalika taun 2005. Nalika iku, paus kang kepilih ya iku Paus Benediktus XVI.

Julius Darmaatmadja lair saka bapak kang jenengé Joachim Djasman Darmaatmadja lan ibuné jenengé Maria Siti Sarpinah. Julius Darmatmadja lair saka kulawarga kang prasaja.kaj.or.id(diundhuh tanggal 26 Agustus 2011)

Darmaatmadja lumebu Seminari Menengah Yogyakarta lan Seminari Mertoyudan. Kajaba iku, Julius Darmaatmadja uga lumebu Novisiat Serikat Yesus Girisonta nalika taun 1957. Julius ditahbisaké dadi imam nalika tanggal 18 Dhésèmber 1969 déning Justinus Darmojuwono lan duwé tugas ing Yogyakarta. Sawisé iku, nalika taun 1978-1981 Julius Darmaatmadja njabat dadi Rèktor Seminari Menengah Mertoyudan.
Julius Darmaatmadja ditahbisaké dadi Biskop Agung Semarang uga ditahbisaké déning Kardinal Justinus Darmoyuwono nalika tanggal 29 Juni 1983.
Nalika 28 April 1984 Julius Darmaatmaja diangkat karo Vatikan Roma dadi Biskop kanggoné ABRI nggantèkaké Kardinal Justinus Darmojuwono Pr.
Darmaatmadja mundur saka jabatané dadi Biskop ABRI nalika 2 Januari 2006 lan digentèni karo Biskop Semarang kang jenengé Ignatius Suharyo Hardjoatmodjo.

 Cathetan sikil 

Kategori:Tokoh Magelang
Kategori:Kardinal Indonésia
Kategori:Yésuit Indonésia
Kategori:Tokoh Katulik Indonésia
Kategori:Biskop Indonésia
Kategori:Lair 1934